open-index/open-wikipedia-markdown huggingface dataset:
Маерово зајачко уво

**Маерово зајачко уво** (науч. *Bupleurum mayeri*) — локален македонски флористички ендемит од планината Галичица, од семејството Штитоцветни, опишан од академик Кирил Мицевски.

## Опис
Едногодишно голо растение, 5-8 (10) cm високо. Стеблото четириаглесто, речиси неразгрането или страничните гранчиња многу куси, прилегнати кон стеблото, многу покуси од листовите во чии пазуви се развиле. Ниско растение, 5-8-10цм високо, целото со црвеникави и речиси приседнати штитчиња во пазувите на листовите, а штитчињата со 1-3 цвета
### Листови
Листовите црвеникави, линејни од линејно-ланцетни, 20-25 mm долги, 2 mm широки, со 3 жили (во основата со 5), на врвот заострени, по работ многу ситно напилени, во основата приседнати и со својата оснва го обвиваат стеблото. Штитовите во пазувите на листовите речиси приседнати, а терминалните со малку подолги дршки. Терминалните штитови со 2-3 штитчиња кои се со дршки со различна должина, а страничните штитови со 1-2 штитчиња. Брактеите 3, ланцетни, со 3 жили, црвеникави. Штитчињата со 1-3 цвета; брактеолите 3 или 5, ланцетни, на врвот запилени, црвеникави, долги колку плодовите или малку подолги од нив. Венечните ливчиња розеникави. 
### Плод
Плодот долгнавест, а секое надолжно ребро завршува со тесно крилце.
## Екологија
На варовничките камењари, околу 1600м.
## Распространетост
Познат само за планината Галичица. 

## Наводи

Категорија:Флора на Македонија
Категорија:Ендемска флора на Галичица
Категорија:Штитоцветни
Песни за шабатски жртвувања

**Песни за шабатски жртвувања**, наречени и **Ангелска литургија**, се серија од тринаесет песни, по една за секој од првите тринаесет шабати од годината. Фрагментите се дел од Свитоци на Мртвото Море. Песните се најдени во 10 фрагменти: девет во Кумран (4Q400–407; 11Q17) и еден во Масада. Датирањето е тешко, но се смета дека се пишувани околу 100 г. п.н.е.

Иако девет копии се најдени кај Кумран, сепак се смета дека не се секташки документи, бидејќи секташкиот јазик кој се користи во другите свитоци, овде не се користи. Фактот дека една песна е најдена кај Масада, сугерира дека ова биле широко распространети текстови, и дека се користеле од повеќе заедници. Во песните се користи зборот Елохим за Господ, а употребата на тој збор речиси ја нема во другите свтиоци кои се секташки по потекло.

Во песните се велича престолот на Бога на небесата и се упатува на ангелските јазици. Низ песните се опишува во детали како ангелите ги вршат своите молитви во храмот, потоа има детален опис на просторијата во која е престолот каде Господ е присутен, како и описи на други суштества налик на бог. Свитокот се дели на три големи дела: 1-5, 6-8, 9-13. Првиот дел е многу уништен, и содржи описи на небесните свештеници и нивните практики. Вториот дел содржи пофалби и благослови, а третиот дел содржи опис на небесниот храм и на престолот на Господ.

Текстовите се веројатно напишани врз основа на извори како: Книга на пророкот Езекил, Книга на пророкот Исаија, Книга Излез, и Книга на Енох. Текстот повикува ангели, суштества налик на Бога, и содржи детални описи на небесниот престол. Во целиот текст има една главна разлика со ваквите описи во Библијата: визијата не ја раскажува пророк или мистик, туку директно се претставува.

## Литература

**The Dead Sea Scrolls: A New Translation*. Trans. Michael O. Wise, Martin G Abegg Jr., and Edward M. Cook. San Francisco: HarperSanFransisco 1996.
*Davies, Phillip R., George J. Brooke and Philip R. Callaway. *The Complete World of the Dead Sea Scrolls*. London: Thames and Hudson, 2002.
*Newsom, Carol. "Songs of the Sabbath Sacrifice." *Encyclopedia of the Dead Sea Scrolls*. Ed. Lawrence H. Schiffman and James C. VanderKam. Oxford: Oxford University Press, 2000.
*Schiffman, Lawrence H., *Reclaiming the Dea Sea Scrolls: The History of Judaism, the Background of Christianity, the Lost Library of Qumran*. New York: Double Day Publishing Group, Inc. 1994.

Категорија:Свитоци од Мртвото Море
Список на најблиски галаксии

Ова е список на познати **[[галаксија|галаксии]]** на далечина од 3,59 мегапарсеци (11,7 милиони светлосни години) од Сончевиот Систем. 
Тука се опфатени сите 50 галаксии од Месната Група, некои од галактичките групи M81 и Кентаур A/M83 и некои сè уште неопределени групи.

## Список

## Поврзано
* Список на галаксии
* Список на најблиски ѕвезди
* Список на спирални галаксии

## Наводи

## Литература
* 
*
*
*
*
*
* 
*
*
*

Најблиски
Бродвеј (појаснување)

**Бродвеј** може да се однесува на:

* Бродвеј - улица во Њујорк
* Бродвеј (Њу Џерси)
* Бродвеј (Вирџинија)
* Бродвеј (Северна Каролина)
* Бродвеј театар, театар на Бродвеј
	
## Филмови
	
* Бродвеј (1929 филм), врз основа на претставата на Џорџ Абот и Филип Даннинг
* Бродвеј (1942 филм), со Џорџ Рафт, Пат О'Брајан, Џенет Блер и Бродерик Крафорд	
* Бродвеј Дани Роуз, 1984 црно-бел комедија филм во режија на Вуди Ален
	
## Музика
	
* Бродвеј (бенд), американски пост-хардкор бенд	
* Бродвеј рекордс, американска издавачка куќа од 1920-те и 1930-те години
	
## Луѓе
	
* „Бродвеј Џо“, прекар за американски фудбалер [(Џо Намат)] (роден 1943)	
* Кристин Бродвеј, австралиска глумица
* Џеф Бродвеј (1911-1978), новозеландски тркач 
* Ленс Бродвеј (роден 1983&nbsp;г.), Американски глумец и поранешен бејзбол играч на Големата лига
* Реми Бродвеј (роден 1978), австралиски глумец
* Род Бродвеј (роден 1955), американски фудбалски тренер
* Шејн Бродвеј (роден 1972), американски политичар

Категорија:Појаснителни страници
Евангелие по Итар Пејо

**Евангелие по Итар Пејо** - поетска збирка на македонскиот писател Славко Јаневски. Првобитно, книгата била издадена во 1966 година, од издавачката куќа „Кочо Рацин“.

## Содржина
Збирката содржи 49 песни, и тоа: „Сказание од искони“, „Безименик“, „Сонувајќи тикви на туѓи ниви“, „Старински запис“, „Под кацига череп“, „Орач меѓу скелети“, „Глас Соломона“, „Браќата солунски“, „Климент“, „Сотонохуление на Презвитер Козма против Богомилите“, „Слепци“, „Ивец“, „Теофилакт всемоги Архиепископ Охридски се моли за македонските Словени“, „Самоизгнаник во кругот на зодијак“, „Молитва“, „Песна Муратова“, „Чалма и круна“, „Загатливи балкански прашалници“, „Додолска легенда за Марко од Прилепа по гибелта му“, „Наздравица“, „Болен Пејо“, „Пиколомини огнодарител“, „Во памјат Карпошова“, „Боите на нивното знаме“, „Судбина соседова“, „Песма торбешка за Зејгора“, „Заборавена ноќ“, „Песна монашка од Лешок“, „Сентиментално писмо“, „Световрашка“, „На Мечкин Камен“, „Пресаден чинар“, „Подземен сон“, „Три шинели“, „Тринаесеттата и подоцна“, „Никодим“, „Глуви команди“, „Мера“, „Паганија“, „Песна потомачка на незадушници“, „Тројца на бесилка“, „За татковината и пролетта“, „Азбукарска балада“, „Глува доба“, „Итар Пејо за еден друг“, „Големиот колеж“, „Под точка разно“, „Покана за бал“ и „Банкет“. Притоа, песните се посветени на значајни настани и личности од историјата на македонскиот народ и од балканската историја, како: доаѓањето на Словените на Балканот, св. Кирил и Методиј, св. Климент Охридски, Битката кај Беласица, Маричката битка, Крале Марко, Карпошовото востание, Константин Миладинов, Гоце Делчев, Мечкин Камен, Балканските војни и поделбата на Македонија, Итар Пејо, Македонскиот фронт, НОБ, земјотресот во Скопје, итн.

## За книгата

Првото издание на збирката се појавило во 1966 година, од страна издавачката куќа „Кочо Рацин“, во рамките на едицијата „Наша современа поезија“. Книгата има 94 страници и не е каталогизирана. Нацртот на корицата е дело на Коста Бојаџиевски, а коректор била Катерина Тошева. Книгата била испечатена во графичкиот завод „Гоце Делчев“ во Скопје, во тираж од 1.000 примероци, а печатаењето било завршено во јуни 1966 година. Во јули 1966 година, група глумци од Македонскиот народен театар, предводени од режисерот Илија Милчин, подготвиле рецитал за свечената прослава на шеесетгодишнината на Илинденското востание во кој биле вклучени и некои песни од збирката. Меѓутоа, поради катастрофалниот земјотрес, прославата не се одржала, но две недели подоцна рециталот бил изведуван на импровизираните населби и логори во Сарај, Петровец, Водно, Градскиот парк, Железарница итн. Според податоците на МНТ, на овие рецитали присуствувале околу 30.000 посетители.

## Наводи

Категорија:Дела на Славко Јаневски
Категорија:Македонски стихозбирки
Категорија:Книги од 1966 година
Категорија:Македонски дела од 1966 година
Приказни за занаетите

**Приказни за занаетите** (српски: *Приче о занатима*) е збирка раскази на српскиот писател Бора Ќосиќ, првобитно објавена во 1966 година, како издание на „Нолит“ од Белград.

## Содржина
Книгата се состои од 27 раскази: „Фудбал на крајот на војната“, „Русите во вид на занает“, „Занает за пофалба, барапски“, „Кратка повест за пливачката вештина, во времето воено“, „За големиот занает, швалерски“, „За здрајето и лечењето“, „За глумечката уметност во невозможни услови“, „Ние и електричарите“, „Како нè фриизраа“, „Во чест на трговските помошници“, „Како го запознавме занаетот лудачки“, „Во името на шустерската вештина“, „Нашите плетачки“, „За обновената месарска вештина“, „Како го исфрлавме отпадот“, „Шинтерска“, „Вештини со помош на дрва“, „За славниот народ, келнерски“, „За уметноста на бојадосувањето“, „За готвачката вештина“, „Шнајдерска“, „Занаетот свечарски во новите услови“, „Невообичаен занает, волшебнички“, „Како ги поправаа нашите клавири“, „Во изградба на кино-култура“, „За несериозната работа, училишна“ и „Уште еден занает, можеби најважен“. Подоцна, на 29 септември 1995 година, во Берлин, Ќосиќ додал уште еден прозен текст кон збирката, со наслов: „Сега“.

Привидно опишувајќи разни занаети, авторот го опишува секојдневниот живот на едно белградско семејство за време на Втората светска војна и во првите години по неа. Семејството го сочинуваат таткото, мајката, детето, вујкото, дедото и двете тетки, а главниот лик е детето (авторот), кое раскажува за семејните и општествените настани. Семејството не работи ништо конкретно, освен „што го живее животот“, мачејќи се со сиромаштијата. Притоа, мајката постојано се жали поради бројните домашни работи, таткото е алкохоличар, вујкото го интересираат само жените, додека двете немажени тетки живеат во својот свет исполнет со романтични соништа и фантазии. Во книгата се појавува и серија други, споредни ликови, како детето-сезнајко Воја Блоша, партизанскиот офицер Вацулиќ, другарот Абас, комшивката Даросава, партискиот секретар Симо Тепчија итн.

## Осврт кон книгата
Збирката се смета за ремек-дело на српската книжевност, волшебен уметнички експеримент и едно од најоригиналните дела што ја одбележале српката книжевност по Втората светска војна. Во неа, Ќосиќ се интересира за „сеопштото богатство и хаосот на човечкиот живот“ и за „единката како симбол што живее“. Притоа, според Милица Николиќ, смеата се јавува како најзначајната внатрешна содржина на прозата на Ќосиќ; внатрешните закони на смеата се репродуцирани во самата форма на раскажувањето, а смеата е творечки принцип на раскажувачката постапка. Притоа, улогата на хуморот во делото е повеќекратна: тој објаснува, коментира, толкува, ги регулира ритамот на раскажувањето и неговата тензија, го прави раскажаното збиено, крие или нуди порака, ги вообличува ликовите, се надополнува со вербалната игра, ја разгорува поетската фантазија, ги провоцира говорните можности, го конципира жанрот и ја вообличува сатирата.

## Наводи

Категорија:Дела на Бора Ќосиќ
Категорија:Книги од 1966 година
Помошна технологија

**Помошна технологија** (**асистивна технологија**) — поширок поим што вклучува помошни, прилагодителни и рехабилитациони помагала за лицата со посебни потреби и исто така го вклучува процесот кој се користи во нивниот избор, лоцирање и нивното користење. Луѓето кои имаат попреченост често имаат тешкотии со самостојното вршење на активностите во дневното живеење, дури и со помош на друго лице. Како активности во секојдневното живеење се подразбираат лични  потреби како подвижност, јадење, бањање, облекување и чешлање и други. Помошната технологија ги ублажува ефектите од попреченоста кои ја лимитираат способноста да се вршат овие активности и ја промовира поголемата независност со тоа што им овозможува да ги извршуваат дневните активности кои претходно воопшто не можеле или имале потешкотии да ги вршат самостојно. Ова е на начин што ги подобруваат или менуваат претходните методи кои им помагале да ги вршат овие активности. На пример, количка за лица со посебни потреби овозможува независна подвижност за оние кои не можат да одат или или пак помошни направи за јадење кои им помагаат сами да јадат. Како последица од помошната технологија, лицата со попречености ја имаат можноста за полесно секојдневно живеење, зголемување на социјализација во општеството и поголема шанса за намалување на институционалните трошоци без значително да се зголемат личните трошоци.

## Оштетувања на подвижноста

### Инвалидски колички
Инвалидските колички се направи кои може да имаат рачен или електричен погон, вклучуваат систем за седење и се дизајнирани да бидат замена за нормалната подвижност која луѓето ја уживаат секојдневно.

### Направи за префрлање
Направите за префрлање овозможуваат пациентите со оштетена подвижност да бидат преместувани од нивните негуватели на кревет, количка, стол, во тоалет, носилка, автомобил, во базен итн. најчести се дигалките за пациенти (за вертикален пренос), клупи за пренос, носилки или конвертибилни столчиња, дигалки за пренос од седечка во стоечка позиција (за преместување од една во друга седечка позиција), душеци на дување. Зависните пациенти кои не можат да му помогнат на негувателот во преместувањето најчесто имаат потреба од дигалка за пациент, која иако е измислена во 1955 година и е во широка употреба од раните шеесетти години, сè уште се смета за последен збор во технологијата од Американската асоцијација за медицински сестри и  OSHA.

### Дубаци и одалки
Дубаците и одалките им служат на лицата со попреченост кои им треба дополнителна поддршка за да ја одржуваат рамнотежата или стабилност додека одат.

### Протетика
Протетските помагала се направи кои заменуваат делови од телото кои ги нема.

## Оштетувања на видот

### Читачи од екран
Читачите од екран им помагаат на лицата со оштетен вид лесно да пристапат до електронски информации.

## Во образование

### Во Македонија
Помошната технологија во образованието ја воведува УСАИД со проект за е-пристапно образование на здружението ,,Отворете ги прозорците", преку истражувања за потребите во оваа област, обуки на наставници и опремување на основни училишта низ територијата на државата.

## Наводи


Категорија:Образовна технологија
Сунг (династија)

мини|Карта на областа во која владеела династијата Сунг
**Династијата Сунг** (кин. 宋朝, Сонг Чао) е чест назив за владетелите на Кина од 960 до 1279 година. Првиот цар од оваа династија се викал Таика. За време на владеењето на Сунг династијата, Кина повторно се обединила. Главниот град на империјата бил Хангџоу.

За време на владеењето од околу 300 години, имало многу конфликти меѓу соперничките династии од тоа време, така што владеачкиот период бил поделен на Северен Сунг (960-1127) и Јужен Сунг (1127-1279).

За време на владеењето на династијата Сунг, уметноста цветала, а исто кака и филозофска мисла. Воената администрација на царските провинции била заменета со цивилна. Новите градови биле основани со цел да се развие трговијата, како и да се зајакне економијата. Технологијата на производство на барут била развиена, а печатењето било на високо ниво, исто така била развиена и писменоста. Поседувањето на земјиште и работата во државната служба веќе не биле мерка за успехот на поединецот. Развиен бил и приватен бизнис.

Во 1078 година, Кина произвела 125.000 тони железо и користела 1 кг по глава на жител, додека во Европа во исто време се користело ½ кг. Градот Хангџоу во 1200 имал 400.000 жители. Во тоа време, Западна Европа имала само два града со повеќе од 100.000 жители, Париз и Венеција.

Династијата Сунг ја наследила династијата Јуан.

## Надворешни врски

* Династија Сунг 
* Уметноста за време на династијата Сунг
* Уметноста за време на династијата Сунг со коментари 

Категорија:Кинески династии
Категорија:Историја на Кина
Одервалд

мини|Грбот на општинската заедница

**Одервалд** () — општинска заедница во округот Волфенбител, во Долна Саксонија, Германија. Се наоѓа долж реката Окер, околу 10 километри јужно од Волфенбител. Името го добило по Одервалд, мал ридски масив. Нејзиното седиште е во општината Берсум.

Општинската заедница Одервалд се состои од следниве општини:

# Берсум
# Краме
# Дорштат
# Флете
# Хајнинген
# Орум

Категорија:Општински заедници во Долна Саксонија
Орум

**Орум** () — општина во округот Волфенбител, во сојузната покраина Долна Саксонија, Германија.

Орум, заедно со Шенинген е историски најстара населба во покраината Долна Саксонија.

## Географија
### Местоположба

Орум се наоѓа неколку километри јужно од Волфенбител во источниот дел на Одервалд. На исток од Орум се наоѓа Езел.

На исток се наоѓа Кисенбрик. Околу 5,5 километри јужно се наоѓа општината Берсум.

## Наводи

## Надворешни врски

* Орум на страницата на Одервалд 
* Официјална страница

Категорија:Волфенбител (округ)
Каруеши Тран

**Круеши Тран** e американска глумица и модел.

## Животопис
Каруеши е родена и израснала во Лос Анџелес, Калифорнија. Нејзината мајка е Виетнамка а нејзиниот татко Афроамериканец.

Каруеши била во врска со R&B ѕвездата Крис Браун, а потоа и со холандскиот фудбалер Мемфис Депај.

## Филмографија

### Филмови

### ТВ Серии

## Наводи

## Надворешни врски
* 

Категорија:Живи луѓе
Категорија:Американски глумци
Категорија:Родени во 1988 година
Категорија:Американски филмски глумци
Машка ракометна репрезентација на Унгарија

**Машка ракометна репрезентација на Унгарија** — национална репрезентација што ја претставува Унгарија на меѓународни ракометни натпреварувања. Репрезентацијата е управувана од ракометната федерација на Унгарија.

Најдобар резултат, репрезентацијата на Унгарија остварила на Светското првенство 1986, кога го освоила сребрениот медал.

## Меѓународни учества
 Шампион&nbsp;&nbsp; Второпласирана&nbsp;&nbsp; Трето место&nbsp;&nbsp; Четврто место&nbsp;&nbsp;

### Олимписки игри

### Светски првенства

### Европски првенства

## Моментален состав
Состав за Европското првенство 2018.

Тренер: Љубомир Врањеш

## Статистика

#### Најмногу натпревари
Вкупен број на одиграни официјални натпревари.

Ажурирано на: 1 декември 2016Извор: kezitortenelem.hu

#### Најмногу голови
Вкупен број на постигнати голови само на официјални натпревари.

Ажурирано на: 1 декември 2016Извор: kezitortenelem.hu

## Наводи

## Надворешни врски
*
*[Профил](http://www.ihf.info/TheIHF/ContinentalFederations/EuropeanHandballFederation(EHF)/ListofFederations/HungarianHandballFederation.aspx) на IHF

Категорија:Ракометот во Унгарија
Унгарија
Краме

**Краме** () — општина во округот Волфенбител, во сојузната покраина Долна Саксонија, Германија.

## Географија

Местото се наоѓа југозападно од Волфенбител и западно од Одервалд. Од Одервалд кон Краме течат неколку потоци кои во местото Меше се спојуваат и ја создаваат Фузе.

## Наводи

## Надворешни врски

* Страницата на Одервалд
* Официјална страница

Категорија:Волфенбител (округ)
Флете

**Флете** () — општина во округот Волфенбител, во сојузната покраина Долна Саксонија, Германија.

## Географија

Флете се наоѓа неколку километри југоисточно од слободниот град Залцгитер.

### Општински единици

Општината е поделена на следниве единици:

* Грос Флете
* Клајн Флете

## Наводи

## Надворешни врски

* Страницата на Одервалд

Категорија:Волфенбител (округ)
Хајнинген

**Хајнинген** може да се однесува на следниве места во Германија:

* Хајнинген (Гепинген) — општина во округот Гепинген, Баден-Виртемберг
* Хајнинген (Долна Саксонија) — општина во округот Волфенбител, Долна Саксонија
Карлејн Ахтеректе

**Карлејн Ахтеректе** (родена на  година) — холандска лизгачка во брзо лизгање.

На Светското првенство во 2015 година освоила сребрен медал во дисциплина во 5000 метри. На Европското првенство во 2018 година освоила сребрен медал во дисциплина во 3000 метри.

На Зимските олимписки игри во 2018 година во Пјонгчанг, нејзините први Олимписки игри, Ахтеректе изненадила со освојување на златен медал во дисциплина до 3000 метри.

## Наводи

## Надворешни врски
*SpeedSkatingNews profile

Категорија:Живи луѓе
Категорија:Освојувачи на медали на Зимските олимписки игри 2018
Категорија:Брзо лизгање на Зимските олимписки игри 2018
Категорија:Олимписки златни медалисти за Холандија
Категорија:Холандски спортисти
Пертузумаб

**Пертузумаб** е моноклонално антитело кое се користи со трастузумаб и доцетаксел за третман на метастатски HER2-позитивен рак на дојка; исто така се користи во истата комбинација како неоадјувант во ран HER2-позитивен рак на дојка.

Несаканите ефекти кај повеќе од половина од пациентите кои го примаат лекот вклучуваат дијареа, губиток на коса, и намален број на наутрофили; кај повеќе од 10% има намлен број на еритроцити, хиперсензитивност или алергиска реакција, реакција на инфузија, намален апетит, инсомнија, нарушување во сетилото за вкус, воспаление на устата, констипација, осип, и мускулна болка.  Бремени жени или жени кои планираат бременост не би требало да го користат лекот. Не е познато дали пертузумабот стапува во интеракција со доксорубицинот.

Категорија:Моноклонални антитела
Динара Алимбекова

**Динара Алимбекова** (родена на  година) — белоруска биатлонка.

Таа е родена во казахстанскиот град Абај, од татко Казахстанец и од мајка Белорусинка. Таа се преселила во Белорусија кога имала три години. Со спорт започнала да се занимава во градот Чавуси.

Алимбекова учествувала на Светското јуниорско првенство во 2015, 2016 и 2017 година. Златото во штафета и четвртото место во спринт го освоила во 2015 година.

Дебитирала на Светското првенство во 2016 година.

На Зимските олимписки игри во 2018 година во Пјонгчанг освоила златен медал во женската штафета. Во спринт го освоила 50 место, а во поединечната трка на 15 км 73 место.

## Наводи

## Надворешни врски
* Профил и резултати на ИБУ

Категорија:Живи луѓе
Категорија:Освојувачи на медали на Зимските олимписки игри 2018
Категорија:Биатлон на Зимските олимписки игри 2018
Категорија:Олимписки златни медалисти за Белорусија
Категорија:Белоруски спортисти
Џејми Андерсон

**Џејми Андерсон** (родена на  година) — американска сноубордерка.

Андерсон има освоено златен медал на Зимските олимписки игри во 2014 година во Сочи и Зимските олимписки игри во 2018 година во Пјонгчанг, станувајќи прва сноубордерка која освоила повеќе од еден олимписки медал.

## Наводи

## Надворешни врски
*Jamie Anderson's official site 
*Representation Agency for Jamie Anderson
*Jamie Anderson's athlete bio on the Swatch TTR World Snowboard Tour site 

Категорија:Живи луѓе
Категорија:Освојувачи на медали на Зимските олимписки игри 2018
Категорија:Скијање на даска на Зимските олимписки игри 2018
Категорија:Олимписки златни медалисти за САД
Категорија:Американски спортисти
Матеа Плетикосиќ

**Матеа Плетикосиќ** (родена на 24 април 1998, во Сињ) е црногорска ракометарка родена во Хрватска, која игра на позицијата среден бек за Подравка Копривница и за црногорската репрезентација.

Таа ја претставувала Хрватска на Младинското Европско првенство во ракомет за жени 2015 во Македонија.

Во 2020 година, добила црногорско државјанство и од тогаш ја претставувала оваа земја на Европските првенства 2020 и 2022, Светското првенство 2023 и Олимписките игри 2020.

## Поединечни награди
* Ол Стар среден бек на Младинското Европско првенство : 2015

## Наводи

Категорија:Родени во 1998 година
Категорија:Живи луѓе
Категорија:Хрватски ракометарки
Категорија:Ракометарки на Будуќност
Приказна за играчките 2

алт=Лого на приказната за играчките 2 |мини|Лого на ''Приказна за играчките 2''
**Приказна за играчките 2** (англиски: *Toy Story 2*) — американски анимиран филм од 1999 година, во режија на Џон Ласетер и Еш Бренон, според сценариото на Џон Ласетер и Пит Доктер. Гласовите ги позајмуваат: Том Хенкс, Тим Ален, и Џон Кјузак. Во 2000 година, филмот ја освоил наградата „Оскар“ за песната на Ренди Њумен, „Кога таа ме сакаше“ (*When She Loved Me*), како и наградата „Златен глобус“ во категоријата за најдобар филм.

## Содржина
Енди оди на летување и играчките остануваат сами во неговата соба. Тогаш се појавува една личност која собира играчки и го краде Вуди (гласот на Хенкс). Крадецот не е свесен дека Вуди е многу барана играчка и дека цената му расте. Оттука, играчките, предводени од Баз, се организираат и започнуваат акција за ослободување на Вуди, со цел да спречат тој да заврши во музеј.

## Наводи

Категорија:Американски филмови
Категорија:Филмови на англиски јазик
Категорија:Цртани филмови
Категорија:Филмови од 1999 година
Категорија:Филмови на Џон Ласетер
Категорија:Филмови на Еш Бренон
Категорија:Филмови со Том Хенкс
Категорија:Филмови со Џон Кјузак
Категорија:Филмови со Тим Ален
Категорија:Американски 3D-филмови
Фонд на пензиското и инвалидското осигурување на Македонија

**Фондот за пензиско и инвалидско осигурување на Македонија**, го спроведува системот на пензиското и инвалидското осигурување на Македонија, кој од 1991 година е следбеник на поранешната Самоуправна интересна заедница на пензиското и инвалидското осигурување на Македонија.

Со Законот за пензиското и инвалидското осигурување на единствен начин се уредени правата од пензиското и инвалидско осигурување за сите осигуреници. Управните, финансиските, стручните, административните и другите работи во спроведувањето на пензиското и инвалидското осигурување на територијата на Република Македонија ги спроведува Стручната служба на Фондот, со Централа и подрачни единици.

Седиштето на Фондот е во Скопје.

## Активности на Фондот

Во Фондот на пензиското и инвалидското осигурување се остварува политиката на развојот на пензиското и инвалидско осигурување, се следат состојбите, се преземаат соодветни мерки за унапредување на системот на пензиското и инвалидско осигурување и за рационално користење на средствата потребни за обезбедување на правата од пензиското и инвалидско осигурување, се решаваат права за остварување старосна, инвалидска и семејна пензија, право на распоредување на друго соодветно место, право на соодветно вработување, право на преквалификација или доквалификација и право на соодветни парични надоместоци, право на паричен надоместок за телесно оштетување, право на најнизок износ на пензија и се врши исплата на пензии и други права од пензиското и инвалидско осигурување.

## Финансии
Вкупните приходи на Фондот во 2017 година изнесувале 65.319,96 милион денари, од кои изворните приходи биле 35.613,90 милиони денари, а 28.457,03 милиони денари биле трансфер од Буџетот на Република Макединија. Вкупните расходи на Фондот во 2017 година биле 65.148,94 милиони денари.

## Поврзано
* Фонд за здравствено осигурување на Македонија

## Наводи

Категорија:Управување со Македонија
Патрокле

[мини|[Ахил ја преврзува раката на Патрокле, слика од вазна направена околу 500 године п. н. е.]]
**Патрокле** или **Патрокло** (грчки јазик: *Πατροκλῆς* = „таткова слава“, латински јазик: *Patroclus*) — јунак од старогрчката митологија син на Менетиј и Полимела од Опунт, внук на Актор, инаку најблискиот пријател на Ахил со кого израснал и бил воспитан задно. Постојат различни верувања за односот на Патрокле кон Ахил. Зенон од Елеја во својот „Симпозиум“ ја прикажува нивната врска како пријателска, додека во Платоновиот „Симпозиум“ и во повеќето старогрчки записи стои дека тие биле љубовници. 
 
## Митот за Патрокле
Не постојат многу записи за Патрокле, а најподробно е опишан во Хомеровото дело „Илијада“. Тој бил млад кога почнала Тројанската војна, а Одисеј (кралот на Итака) го поканил да се бори во војната. Додека се разгорувала Тројанската војна, Ахил не му дозволувал на Патрокле да учествува во борбата, бидејќи се плашел за неговиот живот. Кога се засилила кавгата меѓу Ахил и Агамемнон, (кралот на Микена), Ахил одлучил следното утро да се вратат назад во Грција. Патрокле бил бесен поради тоа што не добил шанса да се бори, па одлучил утрото да го облече ахиловиот оклоп, да го земе неговото оружје и да тргне со Мирмидонците (Ахиловата мала војска од 50 луѓе) во борба. Во борбата никој не знаел дека во оклопот на Ахил, всушност, е Патрокле. Него го пресретнал Хектор и започнал двобојот меѓу нив, а малку подоцна Хектор го убил.

## Извори
* 

## Литература
* 

## Наводи

Категорија:Старогрчки јунаци
Категорија:Старогрчка митологија
Категорија:Ликови од старогрчката митологија
Категорија:Личности од Тројанската војна
Антоанетe де Јонг

**Антоанете де Јонг** (; родена на 6 април 1995 година) е холандскa репрезентативка вобрзо лизгање. Таа освоила бронзен медал на 3000 метри безо лизгање на Зимските олимписки Игри во Пјонгчанг, Јужна Кореја во 2018 година. Таа, исто така, се натпреварувала на Зимските олимписки Игри во 2014 година во Сочи, каде што таа се пласирала на седмото место на 3000 метри. Таа е носител на светски рекорд на 3000 метри во јуниорска конкуренција.

## Наводи

Категорија:Родени во 1995 година
Категорија:Живи луѓе
Фогтсдалум

мини|300п|десно|Местоположбата на областа во округот Волфенбител

**Фогтсдалум** () — слободна област во округот Волфенбител, во сојузната покраина Долна Саксонија, Германија.

Областа има површина од 5,77 км2 распоредена на три дела во општината Далум.

Се граничи со општината Шепенштет и слободната област Барнсторф-Варле (на запад) во истиот округ, како и со слободната област Брунслеберфелд и со општината Ребке (на север) како и со слободната област Шенинген (на исток) во округот Хелмштет.

Слободната област е ненаселена. Од статистички причини се води под бројот 03 1 58 503.

## Наводи

Категорија:Волфенбител (округ)
Категорија:Нездружени подрачја во Долна Саксонија
4Q448

**4Q448**, наречен и „**Химна за кралот Јонатан**“, е дел од Свитоците на Мртвото Море. Свитокот содржи две посебни куси дела, дел од „Псалмите“ (Псалм 154) и молитва во која се споменува кралот Јонатан.

Единствениот крал со име Јонатан во еврејската историја бил Александар Јанеј („Јанеј“ е скратена форма од „Јонатан“), па се смета дека тој крал се споменува во свитокот 4Q448, иако постојат и сомнежи поврзани со идентификацијата.

Првата колона од молитвата:

::1 „Светиот град,
::2 за кралот Јонатан
::3 и целото општество на твоите луѓе
::4 Израел
::5 кои се распрснати на четирите
::6 ветрови на небото
::7 нека биде мир со сите нив
::8 и со твоето кралство“
::9 „И нека се слави името твое“

Постојат и различни преводи на првата линија:

::„Стани, О, Свет“

Ако овој текст е навистина посветен на тоа да се прикаже Александар Јанеј во добро светло, сепак е нејасно зошто во другите свитоци се споменува како „Зол свештеник“. Некои научници сметаат дека текстот е „против“ Александар Јанеј (К. Пенер, Е. Мејн, А. Лемер, Д. Харингтон,С. Горансон, и други). 

## Наводи

## Литература
* Eshel, E., Eshel, H., Yardeni, A., "A Qumran Composition Containing part of Ps. 154 and a Prayer for the Welfare of King Jonathan and his Kingdom", ''IEJ' 42 (1992) 199-229.
* Goranson, S. *"Jannaeus, His Brother Absalom, and Judah the Essene," 

Категорија:Свитоци од Мртвото Море
Ам Гросен Роде

мини|300п|десно|Местоположбата на областа во округот Волфенбител
мини|Ам Гросен Роде
**Ам Гросен Роде** () — слободна област во округот Волфенбител, во сојузната покраина Долна Саксонија, Германија.

Областа има површина од 5,79 км2 поделена на два еднакви делови од општината Кнајтлинген. Покрај со нејзе, се граничи со општината Шепенштет (на исток и на југ), со општината Еркероде (на запад) и со ексклавата на општината Ефесен (на север) во истиот округ, како и со слободната област Кенигслутер во округот Хелмштет (исто така на север).

Слободната област е ненаселена. Од статистички причини се води под бројот 03 1 58 501.

## Наводи

Категорија:Волфенбител (округ)
Категорија:Нездружени подрачја во Долна Саксонија
Дорштат

**Дорштат** () — општина во округот Волфенбител, во сојузната покраина Долна Саксонија, Германија.

## Географија

Дорштат се наоѓа на северните делови од подножјето на планинскиот масив Харц. Општината се протега од источните делови на ридскиот масив Одервалд до реката Окер, на половина пат помеѓу Волфенбител и Шладен. Соседни општини се Орум на север и Хајнинген на југ, како и Берсум источно на Окер.

## Историја

Населбата била првпат спомената во декрет од 1110 година, кога епископот Удо од Хилдесхајмската епископија му ја доделил епископската тврдина во Шладен на саксонскиот благородник Ајко од Дорштат.

мини|лево|Урнатини на манастирската црква

Во 1189 година, владетелите на Дорштат, охрабрени од нивниот роднина, епископот Аделог од Хилдесхајм, го основал августинскиот манастир. Неколку децении манастирот се развивал, а во 1438 година големи делови од имотот биле уништени од пожар. По несогласувањето со епископијата, Дорштат преминал во Војводството Брауншвајг-Линебург. Со реформацијата, манастирот станал протестантски под владение на војводата Јулиј од Брауншвајг-Волфенбител во 1568 година.

Меѓутоа, Дорштат бил вратен на Хилдесхајм во 1643 година, манастирот пропаднал и бил повторно населен со католички монахињи по Триесетгодишната војна. Изборниот кнез Максимилијан Хајнрих од Баварија ја отпочнал обновата на манастирот во барокен стил од 1680 година. Откако Хилдесхајмската епископија била секуларизирана и дадена на Прусија во 1803 година. Дворецот во Дорштат е приватен посед.

## Наводи

## Надворешни врски

* Страницата на Одервалд
* Официјална страница

Категорија:Волфенбител (округ)
Маријан Камиловски

**Маријан Камиловски** (, ) — македонски ликовен уметник, стрип илустратор и политички аналитичар.

## Биографија
Камиловски е роден Скопје на 2 април 1964 година.  Дипломирал на Факултетот за ликовна уметност во Скопје во класата на проф. Димитар Малиданов во 1988 година. 

По дипломирањето започнал да се бави со стрип и илустрација. Кариерата ја започнал во 1990 година во Лондон каде што работел за издавачката куќа Флитвеј 2000 АД.

Во 1991 година, на последниот конкурс за стрип во поранешна Југославија распишан од познатиот часопис Комикон го освоил првото место. Во 1995 година ја добил плакетата International Golden Pen of Belgrade / Србија на најпрестижното биенале за применета уметност на Балканот. 

Автор е на романот Розата од вода објавен под псевдонимот Едни Македонци во два наврата 2005 и 2007 година.

Бил член на повеќе политички организации, а бил и претседател на  Македонското конзервативно движење. Камиловски е еден од авторите на дел од објектите на Скопје 2014, а негово најпознато дело е оградата и канделабрите на Мостот Слобода во Скопје.

Имал повеќе настапи на групни изложби.

## Наводи

Категорија:Луѓе од Скопје
Категорија:Македонски сликари
Хајнинген (Долна Саксонија)

**Хајнинген** () — општина во округот Волфенбител, во сојузната покраина Долна Саксонија, Германија.

## Географија

Хајнинген се наоѓа на јужниот крај од ридскиот масив Одервалд, околу 11 километри јужно од окружниот град Волфенбител. Има пристап до сојузниот автопат БАБ 395 на соседната раскрсница кај Флете.

## Историја

мини|лево|Црквата „Св. Петар и Павле“

На местото на денешната општина се наоѓал средновековниот манастир Хајнинген, основан околу 1000 година од саксонската династија Билунг. Промовиран од епископот Бернвард од Хилдесхајм, манастирот добил дури и царска непосредност од царот Отон III. Правилата на Св. Августин биле воведени во 1126 година и била започната манастирската црква „Св. Петар и Павле“. Хајнинген станал седиште на архиѓаконот во 1174 година. Во  век, манастирот бил поврзан со Собирот Виндесхајм.

По несогласувањето со Хилдесхајмската епископија, Хајнинген бил освоен од силите на војводата Хајнрих V од Брауншвајг и манастирот станал протестантски во 1569 година. Бил вратен на Хилдесхајмската епископија во 1643 година, додека манастирската црква повторно била осветена како католичка, иако населението главно останало протестантско. Манастирот бил конечно секуларизиран во 1810 година, иако манастирската црква останала да биде католичка парохија до денес.

## Наводи

## Надворешни врски

* Страницата на Одервалд
* Официјална страница  

Категорија:Волфенбител (округ)
Берсум

**Берсум** () — општина во округот Волфенбител, во сојузната покраина Долна Саксонија, Германија.

Општината претставува административно седиште на општинската заедница Одервалд.

## Географија

Берсум се наоѓа неколку километри северно од планинскиот масив Харц, северно од Шладен, околу 11 километри јужно од Волфенбител и недалеку југоисточно од ридскиот масив Одервалд. Берсум е сместен на источниот брег на Окер.

Јужно од местото се спојуваат обете ракави на Илзе, која доаѓа од Харц, „Милен-Илзе“ и „Канал-Илзе“, и од 1950-тите години се влева во Окер.

### Општински единици

Општината е составена од следниве места: Берсум, Ахим, Борнум, Калме и Зајнштет.

## Наводи

## Надворешни врски

* Страницата на Одервалд 
* Официјална страница 

Категорија:Волфенбител (округ)
Барнсторф-Варле

мини|300п|десно|Местоположбата на областа во округот Волфенбител

**Барнсторф-Варле** () — слободна област во округот Волфенбител, во сојузната покраина Долна Саксонија, Германија.

Областа има површина од 1,29 км2 и се граничи на исток па надесно со ексклава на општината Далум, на југ со слободната област Фогтсдалум и на запад со општината Шепенштет во истиот округ. На север се граничи со слободната област Брунслеберфелд во округот Хелмштет.

Слободната област е ненаселена. Од статистички причини се води под бројот 03 1 58 502.

## Наводи

Категорија:Волфенбител (округ)
Категорија:Нездружени подрачја во Долна Саксонија
Скрипец

мини|десно|200п|Чекрек

**Скрипец** или **макара** — механички уред што се користи за сменување на насоката на силата или за подигање или повлекување на голем товар со користење на мала сила.

Се состои од едно или повеќе тркала кои можат да се вртат околу своите оски. Омотот на тркалото може да биде рамен, назабен или вдлабен и преку него се провлекува јаже, ремен, ланец и сл. Овој уред се користи од далечно време, особено во морнарицата. Во зависност од намената, постојат различни изработки на чекрек (со променлив број и распоред на тркала), и можат да бидат направи од различни материјали (дрво, метал, пластика и др).
 
## Литература
* 
* 
* 

## Наводи

## Надворешни врски
* Mechanical advantage 

Категорија:Механика
Категорија:Алати
Натали Гајзенбергер

мини|десно|200п|Натали Гајзенбергер во 2017 година
**Натали Гајзенбергер** (Минхен, 5 февруари 1988 година) — германска репрезентативка во санкање. Со санкање започнала да се занимава во 1998 година.

На Олимписките игри во Ванкувер во 2010 година го освоила бронзениот медал, а олимписки победник станала во Сочи во 2014, Пјонгчанг во 2018 и Пекинг во 2022 година. Покрај титулата во поединечни дисциплини, таа ги освоила трите злата во штафетите со германската репрезентација на игрите во 2014, 2018 и 2022 година.

На Светските првенства освоила сребро во 2008, 2009 и 2011 година, бронза во 2012 година, а злато во 2013, 2014, 2015, 2016 и 2019 година. Четири златни медали има и со германската штафета во 2009, 2013, 2014, 2015 и 2016 година. Освоила злато и во натпреварот во спринт на Светското првенство во 2019 година. Повеќекратна победничка е на Европските првенстава.

Титули во Светскиот куп освоила во 2013, 2014, 2015, 2016, 2017, 2018, 2019 и 2021 година, а го освоила Светскиот куп и во спринт во 2017, 2018 и 2019 година. Таа е сопственик на рекордот по бројот на победи во Светскиот куп.

## Наводи

## Надворешни врски

* Профил на сајту спортске рефренце 

Категорија:Санкање на Зимските олимписки игри
Категорија:Луѓе од Минхен
Категорија:Живи луѓе
Категорија:Родени во 1988 година
Лукаш Вишњовски

**Лукаш Вишњовски** (; р. ) — полски професионален друмски велосипедист, кој вози за UCI World Tour екипата .

Возел на Светското друмско првенство. Бил именуван во почетниот состав за Џиро д’Италија 2016. Во август 2016 година, Вишњовски потпишал со  за сезоната 2017.

## Достигнувања

;2013
: 1. Етапа 1 Трка околу Тирингија под 23 години
;2014
: 1. 20п Краен пласман Сиркут де Арден
: 1. Катекурс
: 1. Етапа 4 Тур де Норманди
;2015
: 1. Етапа 1 (ТТТ) Трка околу Чешка
: 2. ГП Брик Схоте
: 3. Ронде ван Зеланд
: 10. Краен пласман Три дена Западна Фландрија
;2016
: 1. Етапа 1 (ТТТ) Тур де Сан Луис
: 2. Краен пласман Три дена Западна Фландрија
: 4. Национално друмско првенство
: 5. Курне-Брисел-Курне
;2017
: 7. Трофео Плаја де Палма
: 9. Трофео Поререс-Феланит-Сес Салинес-Кампос
;2018
: 2. Омлоп Хет Ниусблад
: 8. Курне-Брисел-Курне

## Наводи

## Надворешни врски

* 
* 
* 

Категорија:Родени во 1991 година
Категорија:Живи луѓе
Категорија:Полски велосипедисти
Споменик на грабнатото бекче

**Споменик на грабнатото бекче** — споменична композиција во Струмица. Споменикот е сместен на тревната површина во Градскиот парк на Струмица и претставува композиција од три скулптури од бетон, во природна човечка големина. Доминира фигурата на Гоце Делчев, па револуционерот – комита Андон Ќосето и фигурата на **Назлам-бег**, синот на струмичкиот бег.

Сите три фигури се поставени на плато. Овие скулптури на симболичен начин го прикажуваат грабнувањето на Назлам-бег, настан кој се случил во септември 1897 година, при еден од престоите на Гоце Делчев во Струмица. Во грабнувањето учествувале Гоце Делчев, Доне Лазаров, Петре Кончалиев и други револуционери.

Споменикот е дело на академскиот ликовен уметник Борис Крстевски, а подигнат е по повод 75. годишнината од Илинденското востание, односно во 1978 година.

## Надворешни врски
* ''Monument of the abducted Bey, Nazlam – Bey – Strumica''

Бекче
Категорија:Згради и градби посветени на Гоце Делчев
Батенбершки ознаки

[мини|десно|250п|Амбулантно возило во [Шкотска со зелена и жолта шема на Батенбершките ознаки]]
**Батенбершките ознаки** (на ; некаде по грешка може да се сретнат и како **Батенбуршки ознаки**) се дизајн за високо визуелно означување кои во главно се користат од службите за итни случаи во неколку европски држави, во Нов Зеланд, Хонгконг и во Тринидад и Тобаго. Според етимологијата, името на дизајнот произлегува од изгледот на Батенбершката торта која била направена на свадбата на принцот Луис Александар ван Батенберг. Иако често се сретнува, името „Батенб**у**ршки ознаки“ е историска грешка.

## Надворешни врски
* 

Категорија:Автомобилска безбедност
Категорија:Визуелност
Категорија:Британски иновации
Категорија:Британски пронајдоци
Албанска кујна

**Албанска кујна** (албански, Kuzhina Shqiptarе) е националната кујна на албанските луѓе. Во тоа спаѓаат дел на кујните на Албанија, Косово, западна Македонија и Албанците во Србија и Црна Гора. Делумно се додаваат и кујните на Арапите и Арванитите, но овие две се силно под влијание на италијанската и грчката кујна.

Албанската кујна е медитиранска; но исто така покажува ориентални влијанија како дел од балканската кујна. Албанската кујна значително варира од регион до регион.

## Особености

мини|Шише црвено вино од Драч

Албанската кујна користи различни состојки, Тие вклучуваат различни видови на зеленчук како што се модар патлиџан, пиперка, домат, краставица, зелка и спанаќ, како и житарици како пченица, пченка, јачмен и 'рж. Ориз, компири и грав се состојки на многу други јадења. Од месо се користи јагнешко месо, козјо, говедско и телешко месо, пилешко и друга живина, а исто така понекогаш се користи и свинско месо. Рибата е исто така широко распространета во близина на брегот на морето и големите внатрешни езера. Исто така важни се млечните производи како на пример јогуртот.

Главниот оброк на денот е ручек. Ова често вклучува салата од свеж зеленчук, како што се домати, краставици, пиперки и маслинки. Мезето е исто така широко распространето. Исто така важни состојки се маслиново масло и сирење, а типичните зачини вклучуваат оригано, нане, црвен пипер, босилек, кромид и лук. Во вообичаените слатки, јасно се чувствува турско-ориенталното влијание.

Регионално, еволуирале делумно различни јадења, исто така има и различни варијанти на исто јадење, кои варираат од област до област, но исто така и од село до село. Недостатокот на пишани рецепти отежнува да се состави сигурна збирка рецепти. Сепак, постојат многу готвачи за албанските јадења од Албанија, Косово и Македонија.

Типични пијалаци вклучуваат гроздова ракија и „раки мани“ (ракија од црница), коњак Скендербеј, турско кафе, еспресо и планински чај. Исто така, Албанија со векови има богата винска култура, која едвај е позната во странство. Со некои јадења исто така се пие матеница.

## Култура на јадење

Оброкот се отвора со реченицата Për të mirë! (Соодветно, "Добар апетит!", Но буквално се преведува: За доброто на!), Ова се враќа со Faleminderit, edhe ty / ju / juve gjithashtu! (Ви благодарам, вие / вие / и ти!). На крајот на оброкот, јадењето вели „Господ да го размножи!“  Вредно да се спомене албанското гостопримство, кое се рефлектира во раскошно подготвени јадења. Исто така, храната или гостинот се нуди повторно и повторно.

## Албанска храна

мини|Пилаф јадење од Has

мини|Бурек

мини|Баклава

Категорија:Албанска кујна
Глас за Македонија

**Глас за Македонија** — македонска политичка партија. Партијата била основана на 25 февруари 2018, а на Основачкото собрание за претседател на партијата била избрана поранешната пратеничка Солза Грчева.

## Учество на избори
На парламентарните избори во 2020 година, учествувале како нова партија и освоиле 2.802 гласови, односно 0.31% од гласовите. 

На претседателските избори во 2024 година, ја подржале Гордана Силјановска-Давкова, како кандидатка на изборите.

На парламентарните избори во 2024 година, учествувале во коалиција предводена од ВМРО ДПМНЕ.

## Наводи

Категорија:Политички партии во Македонија
Категорија:Појавено во 2018 година во Македонија
Список на повеќекратни медалисти на Зимските олимписки игри

Оваа статија е **список на различни поединци** кои се **повеќекратни [[олимписки игри|олимписки]] медалисти** на Зимските олимписки игри.

## Повеќекратни медалисти на Зимските олимписки игри
На овој список се само спортистите кои освоиле најмалку **осум медали** на Зимските олимписки игри.

## Најмногу медали во една поединечна дисциплина
На овој список се само спортистите кои освоиле најмалку **четири медали во една поединечна дисциплина** на Зимските олимписки игри.

: Во 1920 година, уметничкото лизгање било дел од Летните олимписки игри. Првите Зимски олимписки игри биле одржани во 1924 година.

## Надворешни врски
* Athlete Medal Leaders од *Sports Reference*

Категорија:Освојувачи на медали на Олимписките игри
Страде Бјанке 2018

**Страде Бјанке 2018** — 12. издание на велосипедската еднодневна трка Страде Бјанке, која се одржала на 3 март како петти настан во сезоната на Светската турнеја. Вторпат била вклучена во календарот на Светската турнеја.

Тиш Бенот () ја освоил својата прва професионална победа, откако нападнал од групата во потера по предводниците Ромен Барде () и Ваут ван Ерт () пред да ги помине во завршниот сектор на калливите патишта. Бенот дошол сам до победа со 39 секунди пред Барде, кој го поминал Ван Ерт во завршниот километар; Ван Ерт, трикратен велокрос првак, на крајот го заокружил подиумот со дополнителни 19 секунди зад Барде.

## Екипи

Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. Сепак, сите осумнаесет екипи избрале да настапат на трката, како во 2017 година. Дополнително, три професионални континентални екипи се натпреварувале со што се заокружила главната група од 21 екипа.

Страде Бјанке е завршна трка за  под тоа име; од Париз-Ница следниот ден, екипата ќе биде позната како .

## Поредок
### Завршен пласман

## Наводи

## Надворешни врски
*  
* 
* 

Категорија:Страде Бјанке
Категорија:Светска турнеја на UCI 2018
Категорија:Италија во 2018 година
Текстил

**Текстил** или **ткаенина** — еластичен материјал составен од ситни влакна, кои ја сочинуваат преѓата.

Преѓата се произведува кога суровата волна, памук или друг материјал вплетуваат и мотаат на тркалото за да се произведе долг коноп и преѓа. Текстилите се произведуваат со заедничко мешање, сецкање и пресување на влакната.

## Галерија

Податотека: DumbartonOaksTextileEuropa.jpg|Антички египетски текстил
Податотека: Simple-textile-magnified.jpg |Едноставен текстил под лупа
File:Текстилна индустрија 03.jpg|Изработки од текстил во текстилната фабрика „Единство“ - Струмица
Karachi - Pakistan-market.jpg|Пазар за  текстил во Пакистан
P1080828.JPG|Продавница во Јемен
Tablecloth romanian 1full view.jpg|Традиционален унгарски чаршав.
File:Текстилна индустрија 04.jpg|Индустриска обработка на текстил и ткаенини


## Наводи

## Литература
* 
* Introduction by Teresa Archuleta-Sagel. 196 pages with 125 black and white as well as color plates. Fisher is Curator Emirta, Textiles & Costumes of the Museum of International Folk Art.
* 

## Надворешни врски
* Textile Research Journal

Категорија:Ткаенини
Категорија:Текстилна индустрија